***Den brennende åker*** (originaltittel: *Der brennende Acker*) er en tysk stumfilm fra 1922 regissert av F. W. Murnau.

Handling
--------

"Devil's Field" er et forbannet område som skremmer hele lokalbefolkningen i en liten landsby i Schlesien, fordi en stamfar til familien Rudenburg omkom der mange år tidligere som et offer for en mystisk eksplosjon samtidig som han forsøkte å finne en begravd skatt. Grev von Rudenburg søker også etter denne skatten, uten resultat. Han bor i slottet sitt sammen med sin andre kone, Helga, og en datter fra sitt et første ekteskap - den lunefulle Gerda. I den nærliggende landsbyen dør en gammel bonde, Rog, og etterlater seg to sønner, Peter - veldig knyttet til familiens eiendom - og den veldig ambisiøse Johannes som synes han er for god til å leve et vanlig bondeliv på hjemstedet. Han begynner som sekretær for grev von Rudenburg, og begynner å kurtisere til grevens datter.

En dag overhører han at greven har funnet et oljefelt under Devil's Field. Kort tid etter dikterer greven, som er dødssyk, testamentet sitt slik at datteren Gerda skal arve hele eiendommen hans - inkludert alle herregårder og slott. Men hans andre kone Helga skal bare arve Devils Field. Johannes forteller Helga at han er forelsket i henne, og han gifter seg med henne etter at greven dør. Johannes reiser til storbyen for å diskutere med et stort selskap om hvordan oljefeltet burde utnyttes. Men han nekter å ta imot 25 millioner, og overbeviser dem om å låne ham pengene slik at han kan utnytte området selv. I mellomtiden selger hans kone, desperat over sin besettelse av Devil's Field, det forbannede området til Peter for bare 12 000. En rasende Johannes krever at hun avbryter dette salget. Peter sier seg enig, men den unge kvinnen - desperat over at Johannes egentlig aldri har elsket henne - og hun drukner seg i en elv.

Men Gerda, som hadde forlovet seg med baron von Lellewel, håper fremdeles å gjenvinne Johannes sin kjærlighet. Men Johannes forteller henne at han aldri elsket verken Gerda eller Helga, og han handlet utelukkende ut av personlige ambisjoner. For å hevne seg setter Gerda fyr på oljeriggen som har blitt installert på Devil's Field, og hun dør snart i den påfølgende eksplosjonen. Endelig klar over alle problemene han har forårsaket, og forfengeligheten i alle ambisjonene hans, vender Johannes tilbake til familie-gården hvor broren hans og Maria - en ung landsby-kvinne som er forelsket i ham - alltid hadde ventet på ham.

Skuespillere
------------

* Eugen Klöpfer som Peter Rog
* Vladimir Gajdarov som Johannes Rog
* Werner Krauss som gamle Rog
* Eduard von Winterstein som grev Rudenburg
* Stella Arbenina som Helga, Rudenburgs andre kone
* Lya De Putti som Gerda, Rudenburgs datter
* Alfred Abel som Ludwig von Lellewel
* Grete Diercks som Maria
* Olga Engl
* Elsa Wagner som Magda
* Emilia Unda som den gamle hushjelpen
* Leonie Taliansky som Gerdas hushjelp

Referanser
----------

Eksterne lenker
---------------

* (en) *Den brennende åker* på Internet Movie Database Rediger på Wikidata

* (sv) *Den brennende åker* i Svensk Filmdatabas Rediger på Wikidata

* (fr) *Den brennende åker* på Allociné Rediger på Wikidata

* (nl) *Den brennende åker* på MovieMeter Rediger på Wikidata

* (de) *Den brennende åker* på filmportal.de Rediger på Wikidata

|  |  |
| --- | --- |
| Oppslagsverk/autoritetsdata | GND
 |